Må vi bruge Læger Uden Grænsers (MSF) navn og logo, når vi annoncerer vores arrangement?
Det er muligt at få tilsendt et særligt indsamlingslogo der kan anvendes i forbindelse med indsamlingen eller arrangementet. Kun i særlige tilfælde kan der gøres brug af MSF's logo. Dette aftales i forhold til arrangementets art, størrelse og den kontekst, hvormed logoet forbindes. Du er dog altid velkommen til at informere om MSF's arbejde. Vi vil helst se materiale, hvor MSF nævnes, inden det trykkes (artikler/annoncer m.m.). På den måde kan vi sikre, at fakta om vores arbejde er korrekte og opdaterede.